Diari Oficial de la Generalitat Valenciana


Sumari del DOGV 6317, del 23-07-2010 (2010/8308)

ORDE 12/2010, de 8 de juliol, de la Conselleria de Sanitat, per la qual crea el fitxer del Centre Superior d'Investigació en Salut Pública de dades de caràcter personal denominat Xarxa Valenciana de Biobancs.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2010/07/08/12/dof/vci/html**

### Dades del document

Número de DOGV
:   6317

Data del DOGV
:   23-07-2010

Secció del DOGV
:   I. DISPOSICIONS GENERALS

Número del document
:   2010/8308


Data del document
:   08-07-2010

Organisme emissor
:   Conselleria de Sanitat

Tipus de document
:   Ordre

Descriptors 

:   * Centre Superior d'Investigació En Salut Pública
    * dades personals
    * registre de dades
    * política sanitària
    * control sanitari
    * legislació
    * base de dades
    * protecció de dades

ORDE 12/2010, de 8 de juliol, de la Conselleria de Sanitat, per la qual crea el fitxer del Centre Superior d'Investigació en Salut Pública de dades de caràcter personal denominat Xarxa Valenciana de Biobancs.  
 [2010/8308]  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que esta llei s'aplica a les dades de caràcter personal enregistrades en un suport físic que les faça susceptibles de tractament i a totes les modalitats d'ús posterior d'estes dades per part dels sectors públic i privat.  
Així mateix, l'article 20 d'esta llei orgànica disposa que la creació, modificació o supressió dels fitxers de les administracions públiques només pot fer-se per mitjà d'una disposició general publicada en el Boletín Oficial del Estado o en el diari oficial corresponent.  
Els articles 10 i següents del Decret 96/1998, de 6 de juliol, del Consell, pel qual regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determinen el procediment d'inscripció en este registre dels fitxers informatitzats de dades personals creats o gestionats pels òrgans i entitats de la Generalitat, i també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.  
Per tot això, fent ús de les atribucions que me conferix l'article 28 de la Llei 5/1983, de 30 de desembre, del Consell, d'acord amb el Consell Jurídic Consultiu de la Comunitat Valenciana,  
ORDENE  
Article 1  
Esta orde té com a objecte la creació i regulació del fitxer informatitzat anomenat Xarxa Valenciana de Biobancs, amb les característiques descrites en l'annex, d'acord amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del fitxer ha d'adoptar les mesures de gestió i organització que resulten necessàries per a assegurar la confidencialitat, seguretat i integritat de les dades, i també les que facen efectives les garanties, les obligacions i els drets reconeguts en la Llei Orgànica de Protecció de Dades de Caràcter Personal.  
Article 3  
Les persones interessades poden exercir el dret d'accés, rectificació i cancel·lació de dades, quan siga procedent, davant de l'òrgan responsable del fitxer.  
Disposició final   
Única. Entrada en vigor  
Esta orde entra en vigor l'endemà de la publicació en el Diari Oficial de la Comunitat Valenciana.  
València, 8 de juliol de 2010   
El conseller de Sanitat  
MANUEL CERVERA TAULET  
Annex  
Creació de fitxer  
Conselleria de Sanitat  
Centre Superior d'Investigació en Salut Pública  
Xarxa Valenciana de Biobancs  
1. Finalitat i ús del fitxer  
Col·lecció de mostres biològiques concebuda amb fins diagnòstics o d'investigació biomèdica i organitzada com una unitat tècnica amb criteris de qualitat, orde i destinació.  
Usos:  
- Gestió i control sanitari  
- Historial clínic.  
- Investigacions científiques i activitats anàlogues.  
2. Persones o col·lectius sobre els quals es pretén obtindre dades de caràcter personal: ciutadans, residents i pacients.  
3. Procedència, procediment i suport per a la recollida de dades de caràcter personal  
Procedència  
- El propi interessat o el seu representant legal  
- Entitat privada  
Procediment  
- Formularis  
- Transmissió electrònica de dades  
- Donació de mostres anonimitzades  
Suport  
- Paper  
- Via telemàtica  
4. Estructura bàsica del fitxer automatitzat i la descripció dels tipus de dades de caràcter personal incloses  
DNI  
Nom i cognoms  
Adreça  
Telèfon  
Dades d'estat civil  
Dades de família  
Data de naixement  
Edat  
Característiques físiques  
Sexe  
Nacionalitat  
5. Cessions de dades de caràcter personal i, si és el cas, les transferències de dades que es prevegen a països tercers: sí que n'estan previstes, a centres o grups d'investigació que facen projectes d'investigació biomèdica.  
6. Òrgan responsable del fitxer: el Centre Superior d'Investigació en Salut Pública.  
7. Servicis o unitats davant els quals poden exercir-se els drets d'accés, rectificació i cancel·lació: el Centre Superior d'Investigació en Salut Pública.  
8. Mesures de seguretat amb indicació del nivell bàsic, mitjà o alt exigible: nivell alt.


Còpia Permalink ELI